కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Naga Babu: కళ్యాణ్ బాబూ... నేను చెప్పేది విను! వాడు పెద్ద బేవ్‌కూఫ్ : నాగబాబు
నాగబాబు చెబితే కళ్యాణ్ బాబు వినకపోవడమా? ఇది నిజంగా షాకింగ్ విషయమే. కానీ వినలేదు. తమ్ముడు కళ్యాణే కాదు.. అన్న చిరంజీవి కూడా వినలేదు. దాంతో నాగబాబు కూడా వాళ్ల మాట వినలేదు. ఆ కథేంటో చూద్దాం.
Samayam Telugu | Updated:
Nov 4, 2019, 07:11AM IST
Naga Babu: కళ్యాణ్ బాబూ... నేను చెప్పేది విను! వాడు పెద్ద బేవ్‌కూఫ్ : నాగబాబు
జబర్దస్త్ ఫాలో అయ్యేవాళ్లు ఎవరైనా నాగబాబు నవ్వుకి ఫిదా కావాల్సిందే. కమీడియన్స్ వేసే పంచ్‌కి రిదమిక్‌గా నవ్వడం ఆయనకి బాగా అలవాటు. అప్పుడప్పుడూ స్కిట్‌లో ఇన్వాల్వ్ అయిపోయి.. రివర్స్ పంచ్‌లతో చెలరేగిపోతుంటారు. ఆయన వేసే పంచ్‌లకి కమీడియన్స్ కూడా గమ్మునుంటారు. ఈసారి ఏకంగా అన్నయ్య చిరంజీవి, తమ్ముడు పవన్ కళ్యాణ్‌లతో కలిసి జబర్దస్త్ ప్రేక్షకులను నవ్వించారు నాగబాబు. అసలు ఆ కథేంటో చూద్దాం!
Read Also: సుడిగాలి సుధీర్ వాడకానికి గేదె కూడా చనిపోద్దా.. ఇదేం కర్మ నాగబాబూ?
సుడిగాలి సుధీర్ స్కిట్‌లో రామ్ ప్రసాద్ ఎంట్రీ ఇచ్చి అందరికీ నమస్కారం పెట్టి.. ‘ప్రతి స్కిట్‌లో గెస్ట్‌లు వస్తున్నారు. అందుకే మా స్కిట్‌కి కూడా చాలా పెద్ద గెస్ట్‌లను పిలిచాం.. ఒకటి మెగస్టార్, రెండు పవన్ కళ్యాణ్.. ఇద్దరినీ పిలిచాను సార్’ అంటాడు నాగబాబుతో. నాగబాబు షాక్ అవుతారు. ‘స్కిట్‌కి మీరు తప్పకుండా రావాలి అని చెబితే డేట్స్ చూసుకుని వస్తాం అన్నారు. అందుకే మీ గురించి చెప్పాను.. మీరు వాళ్లని చాలా మిస్ అవుతున్నారని చెప్పాను. అందుకే వస్తానన్నారు సార్’ అంటాడు మళ్లీ రామ్ ప్రసాద్ నాగబాబుతో...
ఇంతలో ఇంద్ర సినిమాలో మ్యూజిక్ ప్లే కావడంతో.. గెటప్ శ్రీను మెగస్టార్ ఇంద్ర గెటప్‌లో ఎంట్రీ ఇచ్చి విజిల్స్ పడేలా చేశాడు. రావడమే ఇంద్ర మూవీలో చిరంజీవిలా నేలని ముద్దాడుతుంటే.. రామ్ ప్రసాద్ వెళ్లి కింద చేత్తో తుడవడం, శ్రీను చిరంజీవిలానే నడిచి బిల్డప్ కొట్టడం బాగా నవ్వు తెప్పిస్తాయి. ‘హాయ్ తమ్ముడూ..’ అంటూ నాగబాబుని పలకరిస్తాడు శ్రీను(చిరంజీవి). ‘హాయ్ అన్నయ్యా.. చాలా షాకింగ్‌గా ఉంది ఎప్పుడొచ్చారన్నయ్యా?’ అని నాగబాబు అడగడంతో.. ‘నాకూ షాకింగ్‌గానే ఉంది.. తమ్ముడు(పవన్ కళ్యాణ్) ఎక్కడా?’ అంటూ వెనక్కి తిరగడంతో.. సుధీర్ పవన్ కళ్యాణ్‌లా నడుస్తూ రావడం మరింత నవ్వు తెప్పిస్తుంది.
రామ్ ప్రసాద్ వాళ్లిద్దరినీ పక్కకు తీసుకుని వెళ్ళి మాట్లాడతాడు.‘పాతిక వేలు గుర్తుందిగా.. స్కిట్ కొట్టి ఆరు నెలలు అయ్యింది.. ఈ సారి ఎలాగైనా స్కిట్ కొట్టి పాతిక వేలు సంపాదించాలి. ఎక్కడా డౌట్ రాకుండా బాగా చేయాలి.. శ్రీనుగా నిన్ను(చిరంజీవిలా) అందరూ నమ్మేశారు. ఒరేయ్ సుధీర్‌గా నువ్వు (పవన్ కళ్యాణ్‌లా) బాగానే చేశావ్ కానీ.. అందరికీ డౌట్ వచ్చింది నువ్వు చేయడం వల్ల’ అంటాడు రామ్ ప్రసాద్. అయితే సుధీర్.. ఓ బోర్డ్(నేను.. పవన్ కళ్యాణ్ అని రాసున్న బోర్డ్) అందుకుని.. ‘అందుకే నేను ఇది సెట్ చేశాను..’ అంటూ ఆటో పంచ్ వేయడంతో నవ్వులు ఫక్కుమన్నాయి. ‘ఓకే ప్లాన్ రెడీ..’ అని ముగ్గురూ అనుకుని స్కిట్‌లోకి వచ్చేస్తారు.
‘అసలు నిజంగా చాలా షాకింగ్‌గా ఉంది.. మీరు రావడం’ అని మళ్లీ నాగబాబు అనడంతో.. గెటప్ శ్రీను చిరంజీవిలా వాయిస్ మార్చి.. ‘తమ్ముడు నాక్కూడా ఇంచుమించు అలాంటి అనుభూతే అనిపిస్తుంది ఎందుకంటే.. ఇంట్లో ఉన్నప్పుడు జబర్దస్త్ పెట్టుకుని అహ్లాదకరంగా నవ్వుకుంటూ ఉంటాను. నిజంగా ఇక్కడికి రావడం అనేది యాదృచ్ఛికం అనాలా.. పైవాడు రాసిపెట్టాడనాలా..? ఇక పోతే రోజా.. ముగ్గు మొనగాళ్లలో ఆ గ్లామర్... ఇప్పటికి అలానే మెయిన్‌టైన్ చేయడమంటే నాటే జ్యోక్..’ అంటూ నాగబాబు, రోజాలను బాగా నవ్విస్తాడు.
‘రేయ్ కళ్యాణ్ టెన్షన్ పడుతున్నావా?’ అంటారు నాగబాబు నవ్వుతూ సుధీర్‌తో.. దాంతో గెటప్ శ్రీను వాయిస్ ఇస్తుంటే.. సుధీర్ లిఫ్ సింక్ ఇస్తూనే, పవన్ కళ్యాణ్‌లా యాక్ట్ చేస్తూ.. ‘లేదన్నాయ్యా.. యాక్చువల్ నాకు చాలా సార్లు రావాలనిపించింది ఇక్కడి. మీకు తెలుసు.. నాకు సిగ్గు మొహమాటమని.. అందుకే..’ అంటాడు. తర్వాత చిరంజీవి, పవన్ కళ్యాణ్ గెటప్‌లో ఉన్న గెటఫ్ శ్రీను, సుధీర్‌లు వాళ్లని వాళ్లు.. (గెటప్ శ్రీను సూపర్, సుధీర్ బంపర్ అని) పొగుడుకుంటూ ఉంటే నాగబాబు మాత్రం కావాలనే వాళ్లని బాగా తిడతారు. ‘అన్నయ్యా.. ఆ గెటప్ శ్రీనుగాడు.. ఆడు వేస్టే ఫెలో.. నీకు అబద్ధం చెబుతానా?’ అంటూ కౌంటర్ వేయడం బాగా నవ్వుతెప్పిస్తుంది.
ఇక సుడిగాలి సుధీర్‌నైతే నాగబాబు కావాలనే.. ‘కళ్యాణ్ బాబూ... నేను చెప్పేది విను! ఆ సుధీర్ గాడు పెద్ద బేవ్‌కూఫ్.. జబర్దస్త్ స్కిట్ వాడు పేరు మీద నడుస్తుంది కానీ.. స్కిట్‌లో ఎక్కువగా కష్టపడేది రామ్ ప్రసాద్, గెటప్ శ్రీనే.. ఆ సుధీర్ గాడికి అంత సీన్ లేదు.. నీకు ఇంకో విషయం తెలుసా? వాడికి ఇంకా పెళ్లి కాలేదు.. వాడికి ఏదో ప్రాబ్లమ్ ఉందట.. ఆడు ముద్దు పెడితే సెప్టిక్ అవుతుందట. అది కూడా చెబుతున్నారు బయట’ అంటూ బాగా తిడతారు. అయితే రామ్ ప్రసాద్.. గెటప్ శ్రీనుతో, సుధీర్‌లతో పక్కకు తీసుకుని వెళ్లి.. ‘జడ్జెస్ ఎంత తిట్టినా మీరు మాత్రం బయటపడొద్దు పాతికవేలు పోతాయి.. జాగ్రత్త’ అని చెప్పడంతో మళ్లీ టీమ్‌కి మార్కులు ఇవ్వాలంటూ.. నాగబాబు ముందు గెటప్ శ్రీను, సుధీర్‌ల గురించి పొగడ్తలు మొదలు పెడతారు చిరంజీవి, పవన్ కళ్యాణ్‌లు.
అయితే నాగబాబు మళ్లీ వాళ్ల గాలి తీసేస్తారు. ‘ఆ సుధీర్ గాడు ఉన్నాడుగా వాడు అసలు.. వేస్ట్ తమ్ముడూ.. నీదాంట్లోనే కాదు ఏ సినిమాలోనూ ఛాన్స్ ఇప్పించొద్దు’ అంటారు నాగబాబు. అయితే పవన్ ‌కళ్యాణ్‌లా మాట్లాడుతూ.. ‘లేదన్నయ్యా సుధీర్ చాలా మంచివాడు.. నేను మాట్లాడతాను.. యూట్యూబ్‌లో కూడా చూస్తుంటాం కదా.. సుధీర్ రష్మీ అంటూ’ అని బిల్డప్ కొడతాడు సుధీర్. అయితే నాగబాబు సుధీర్(పవన్ కళ్యాణ్) మాటలకు అడ్డుపడుతూ.. ‘అదంతా పబ్లిసిటీ తమ్ముడూ.. రష్మీకి సుధీర్‌కి ఏం లేదు.. వాడి గ్లామర్ పెంచుకోవడానికి అలాంటి చేస్తుంటాడు అంతే. పాపం ఆ అమ్మాయి లైఫ్ వేరే..’ అంటూ గాలి తీసేస్తారు. మొత్తానికి స్కిట్ అంతా హిలేరియస్‌గా సాగుతుంది. నాగబాబు, రోజా పడిపడి నవ్వుతారు. స్కిట్ చివరిలో.. ‘సారీరా.. స్కిట్‌లో కాబట్టి నేను మిమ్మల్ని అన్ని మాటలు అన్నాను కానీ.. మీరు మాత్రం బాగా చేశారు’ అంటూ పొగడ్తల వర్షం కురిపించారు నాగబాబు.
X
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.